laion/Wikipedia-Exotic huggingface dataset:
জহুর হোসেন চৌধুরী

জহুর হোসেন চৌধুরী (জন্মঃ ২৭ জুন, ১৯২২ - মুত্যুঃ ১১ ডিসেম্বর, ১৯৮০) একজন প্রখ্যাত বাংলাদেশী সাংবাদিক। তিনি একাধারে একজন সাংবাদিক, সম্পাদক, কলাম লেখক ও রাজনীতিবিদ। তিনি আজীবন তিনি দৈনিক সংবাদের অন্যতম পরিচালক ছিলেন। সাংবাদিক জহুর হোসেন চৌধুরীর জন্ম ১৯২২ সালের ২৭ জুন। বর্তমান ফেনী জেলার দাগনভূঞা উপজেলার রামনগর গ্রামে। তার বাবা ছিলেন সরকারি চাকুরীজীবী। তিনি ছিলেন ম্যাজিস্ট্রেট। তার বাবার কর্মস্থল সিরাজগঞ্জে। পড়াশুনার হাতেখড়ি পরিবারে। তারপর পাঠশালা ও প্রাইমারী। এরপর তিনি ভর্তি হন সিরাজগঞ্জের এক উচ্চ বিদ্যালয়ে। এই বিদ্যালয় থেকে জহুর হোসেন চৌধুরী ১৯৩৮ সালে ম্যাট্রিক পাস করেন। তারপর জহুর হোসেন চৌধুরী কলকাতার প্রেসিডেন্সি কলেজে আইএ ভর্তি হন। এই কলেজ থেকে তিনি ১৯৪০ সালে আইএ পাসের স্বীকৃতি অর্জন করেন এবং ১৯৪২ সালে ইতিহাসে অনার্সসহ বিএ পাস করেন। ১৯৪৩ সালে তার শারীরিক অসুস্থ হয়ে পড়েন এবং অনেক দিন পর এ অবস্থার উন্নতি হয়। এই অসুস্থতাজনিত কারণে তিনি এমএ পরীক্ষা দিতে পারেননি। তার সাংবাদিক জীবনের সূচনা হয় প্রয়াত হাবীবুল্লাহ বাহার সম্পাদিত ‘বুলবুল’ পত্রিকায়। ১৯৪৫ সাল থেকে একাদিক্রমে তিনি শিক্ষানবিশ, সম্পাদক ও সাংবাদিক হিসেবে কাজ করেন কলকাতা থেকে প্রকাশিত ‘দ্য স্টেটসম্যান’, ‘কমরেড’ ও ‘স্টার অফ ইন্ডিয়া’ পত্রিকায়। ১৯৪৭ সালে দেশ বিভাগের পর তিনি সাবেক পূর্ব পাকিস্তানে চলে আসেন। সরকারি কয়েকটি পেশাবদল শেষে তিনি আবার সাংবাদিকতায় ফিরে যান। জহুর হোসেন চৌধুরী তার সাংবাদিক জীবনের দ্বিতীয় পর্যায়ে ‘উপাত্ত’ ও ‘পাকিস্তান অবজারভার’ পত্রিকায় কিছুকাল কাজ করার পর ১৯৫১ সালে দৈনিক সংবাদে সহকারী সম্পাদক হিসেবে যোগ দেন। ১৯৫৪ সালে তিনি এ পত্রিকার সম্পাদক নিযুক্ত হন। ১৯৭১ সালের ২৫ মার্চ থেকে ‘সংবাদ’ সাময়িকভাবে বন্ধ থাকা পর্যন্ত তিনি এ পদে অধিষ্ঠিত ছিলেন। দেশ স্বাধীন হলে তিনি ‘কাউন্টার পয়েন্ট’ নামে একটি ইংরেজি সাময়িকী সম্পাদনা করেন। আজীবন তিনি দৈনিক সংবাদের অন্যতম পরিচালক ছিলেন। দৈনিক সংবাদের পাতায় তিনি ‘দরবার-ই-জহুর’ নামে যে কলাম লিখতেন, তা খুবই জনপ্রিয় ছিল। এসব নিবন্ধেরই বাছাই করা সঙ্কলন ‘দরবার-ই-জহুর’ নামে ১৯৮৫ সালে গ্রন্থাকারে প্রকাশিত হয়। তিনি মুসলিম ছাত্রলীগ, পরে এমএন রায়ের ‘র‌্যাডিক্যাল ডেমোক্রেটিক পার্টি’ সদস্য হন। সাবেক পূর্ব পাকিস্তানে পঞ্চাশের দশকে তিনি ন্যাশনাল আওয়ামী পার্টির (ন্যাপ) প্রাদেশিক কমিটির সদস্য হন। তৎকালীন পাক-চীন মৈত্রী সমিতি এবং পাক-সোভিয়েত মৈত্রী সমিতির প্রতিষ্ঠাতা সম্পাদক ও সদস্যও ছিলেন তিনি। এছাড়া সাবেক পূর্ব পাকিস্তান সাংবাদিক ইউনিয়ন ও পূর্ব পাকিস্তান প্রেসক্লাবেরও তিনি অন্যতম প্রতিষ্ঠাতা। পরে তিনি নেপথ্যে থেকে আওয়ামী লীগ ও বামপন্থীদের মধ্যে আইয়ুববিরোধী আন্দোলনের লক্ষ্যে ঐক্যমোর্চা গঠনেও গুরুত্বপূর্ণ ভূমিকা পালন করেন। একুশে পদক (মরণোত্তর, ১৯৮১) দৈনিক সংবাদ তার স্মরণে প্রবর্তন করেছে ‘জহুর হোসেন স্মৃতিপদক’ জহুর হোসেন চৌধুরী[স্থায়ীভাবে অকার্যকর সংযোগ], বিপ্লবীদের কথা.কম, তারিখঃ ১৮/০৩/২০১০ জহুর হোসেন চৌধুরী ওয়েব্যাক মেশিনে আর্কাইভকৃত ১৫ অক্টোবর ২০১১ তারিখে, লেখক: চন্দন সাহা রায়, গুণীজন.কম
ফিলিপ কোটলার

ফিলিপ কোটলার (ইংরেজি: Philip Kotler), (জন্ম: ২৭ মে, ১৯৩১) শিকাগোতে জন্মগ্রহণকারী একজন মার্কিন বিপণন বিশেষজ্ঞ। তিনি মার্কেটিং ম্যানেজমেন্ট বই ছাড়াও আরও বিভিন্ন গ্রন্থের লেখক। তিনি এস.সি. জনসন এবং নর্থওয়েস্টার্ন বিশ্ববিদ্যালয়ের কেলোগ স্কুল অফ ম্যানেজমেন্টের ডিস্টিংগুইশ প্রফেসর। বিশ্বব্যাপী করপোরেট জগতে ড. ফিলিপকে মার্কেটিং জনক হিসেবে সম্মান করা হয়। নর্থওয়েস্টার্ন বিশ্ববিদ্যালয়ের ডিস্টিংগুইশ প্রফেসর ড. ফিলিপ বিভিন্ন বিশ্ববিদ্যালয় থেকে এ পর্যন্ত ১২টি সম্মানসূচক পিএইচডি ডিগ্রি লাভ করেছেন। ম্যাসাচুসেটস ইনস্টিটিউট থেকে অর্থনীতিতে মাস্টার্স এবং শিকাগো বিশ্ববিদ্যালয় থেকে একই বিষয়ে পিএইচডি লাভ করেন তিনি। ১৯৯৮ সাল থেকেই প্রফেসর কোটলার বিশ্বের সেরা ৫০ জন ব্যবসায় ব্যক্তিত্বের মধ্যে অন্যতম। Philip Kotler biography at Kellogg School of Management বিশ্বখ্যাত বিপণন বিশেষজ্ঞ ফিলিপ কোটলার ঢাকা আসছেন ওয়েব্যাক মেশিনে আর্কাইভকৃত ৫ মার্চ ২০১৬ তারিখে, ঢাকা থেকে প্রকাশের তারিখ:৭ জুন ২০১১ খ্রিস্টাব্দ। কোটলার ‘বিজনেস কেস বুক’-এ স্থান করে নিচ্ছে শাহ সিমেন্ট ওয়েব্যাক মেশিনে আর্কাইভকৃত ২১ আগস্ট ২০১১ তারিখে, ঢাকা থেকে প্রকাশের তারিখ: ১২ জুন ২০১১ খ্রিস্টাব্দ। Philip Kotler biography at Kellogg School of Management Kotler’s Business Educators Member Profile
কালোমাথা টিয়া

কালোমাথা টিয়া (Psittacula finschii) (ইংরেজি: Grey-headed Parakeet বা Finsch's Parakeet) সিট্টাকুলিডি (Psittaculidae) গোত্র বা পরিবারের অন্তর্গত সিট্টাকুলা (Psittacula) গণের এক প্রজাতির টিয়া। এরা মূলতদক্ষিণ ও দক্ষিণ-পূর্ব এশিয়ার স্থানীয় পাখি। অন্যসব টিয়া প্রজাতির মত এরাও খুব বেশি পরিমাণে স্থানিক। প্রায় ১৬ লক্ষ ৪০ হাজার বর্গ কিলোমিটারএলাকা জুড়ে এদের আবাস। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে প্রায়-বিপদগ্রস্ত প্রজাতি বলে ঘোষণা করেছে। স্লেটমাথা টিয়ার সাথে কালোমাথা টিয়ার অনেক মিল আর এ দুজনে মিলে একটি মহাপ্রজাতির (Super-species) সৃষ্টি করেছে। বাংলাদেশ, ভারত, ভুটান, মিয়ানমার, থাইল্যান্ড, কম্বোডিয়া, ভিয়েতনাম, লাওস ও চীন কালোমাথা টিয়ার প্রধান আবাসস্থল। এসব দেশের পত্রপতনশীল ও মিশ্র-চিরসবুজ বন এদের প্রিয় বিচরণক্ষেত্র। কালোমাথা টিয়ার স্ত্রী পুরুষ উভয় প্রজাতির মাথা স্লেট রঙের বা কালচে। মাথায় গাঢ় ধূসর অংশকে ঘিরে চিকন কালো দাগ থাকে। পিঠের দিক গাঢ় সবুজ ও পেটের দিক ক্রমশ হালকা। মাথার পেছনে অল্প একটু নীলচে-সবুজ অংশ দেখা যায়। সবুজাভ-হলুদ লেজ মোটা ও লম্বা। লেজের গোড়ায় কিছু পালক নীলচে-সবুজ হয়। লেজের ডগার প্রায় অর্ধেকটাই হলুদ। স্ত্রী পাখির লেজের ডগা তুলনামূলকভাবে খাটো। উপরের ঠোঁট লাল, নিচের ঠোঁট সাদাটে-হলুদ। চোখের তারাও সাদাটে-হলুদ। পুরুষের ডানার উপর খয়েরি-লাল বর্ণের পট্টি থাকে। অপ্রাপ্তবয়স্ক পাখির মুখের দিকের পালক একটু সবজে-ধূসর, মাথার বাকি অংশের পালক ফ্যাকাসে সবুজ। ডানায় পট্টি থাকে না। চোখ ধূসর, ঠোঁট কমলা, লেজ খাটো। পূর্ণবয়স্ক পুরুষ কালোমাথা টিয়ার দৈর্ঘ্য কমবেশি ৩৬ সেন্টিমিটার। স্ত্রী টিয়া ২৭ সেন্টিমিটার। ব্যাপকহারে আবাসন ধ্বংস ও বনাঞ্চল কেটে চাষাবাদের ফলে কালোমাথা টিয়ার অস্তিত্ব সর্বত্রই হুমকির মুখে পড়েছে। এছাড়া বাসাবাড়িতে কথা-বলা-পাখি হিসেবে বন থেকে ধরে খাঁচায় আটকে রাখা হচ্ছে। উইকিমিডিয়া কমন্সে কালোমাথা টিয়া সংক্রান্ত মিডিয়া রয়েছে। তোতা চন্দনা লেজকাটা টিয়া উইকিপ্রজাতিতে-এ বিষয় সম্পর্কিত তথ্য রয়েছে: কালোমাথা টিয়া BirdLife International (২০১৩)। "Psittacula finschii"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2013। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url বাংলাদেশের পাখি, রেজা খান, বাংলা একাডেমী, ঢাকা (২০০৮), পৃ. ৩৫৩। Psittacula finschii ওয়েব্যাক মেশিনে আর্কাইভকৃত ১৬ অক্টোবর ২০১২ তারিখে, BirdLife International এ কালোমাথা টিয়া বিষয়ক পাতা। Psittacula finschii[স্থায়ীভাবে অকার্যকর সংযোগ], The IUCN Red List of Threatened Species এ কালোমাথা টিয়া বিষয়ক পাতা। Grey-headed Parakeet, Wild Parrot Trust, কালোমাথা টিয়া বিষয়ক পাতা।
মতিউর রহমান (বীর বিক্রম)

মতিউর রহমান (জন্ম: অজানা - মৃত্যু: ১ জুন, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মতিউর রহমানের জন্ম তৎকালীন যশোর জেলায়(বর্তমান:শ্রীপুর,হরিনাকুন্ডু,ঝিনাইদহ জেলা) । তার বাবার নাম রোয়াজেশ আলী জোয়ারদার এবং মায়ের নাম হাজেরা খাতুন। তার স্ত্রীর নাম ফারহানা সুলতানা। তাদের দুই মেয়ে। মতিউর রহমান চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন পশ্চিম পাকিস্তানে । মুক্তিযুদ্ধ শুরু হলে সেখান থেকে পালিয়ে এসে যুদ্ধে যোগ দেন। প্রথমে ৬ নম্বর সেক্টরের সাহেবগঞ্জ সাব-সেক্টরে, পরে পাটগ্রাম সাব-সেক্টরে যুদ্ধ করেন। তিনি পাটগ্রাম সাব-সেক্টরের অধিনায়ক ছিলেন। পাটগ্রাম সাব-সেক্টরের আওতাধীন এলাকা ছিল লালমনিরহাট জেলার বড়খাতা, হাতীবান্ধা, কালীগঞ্জ ও পাটগ্রাম। এই সাব-সেক্টরে মুক্তিযুদ্ধকালে অসংখ্য যুদ্ধ সংঘটিত হয়। কয়েকটি যুদ্ধে মতিউর রহমান নিজে প্রত্যক্ষভাবে অংশ নেন। এর মধ্যে তিস্তা রেলসেতুর যুদ্ধ, হাতীবান্ধা আক্রমণ, শঠিবাড়ির যুদ্ধ, কাকিনা আক্রমণ উল্লেখযোগ্য। তিনি ১৯৮১ সালে চট্টগ্রাম সেনানিবাসে কর্মরত ছিলেন। ১৯৭১ সালের নীলফামারী জেলার শঠিবাড়ি এলাকায় যুদ্ধের নেতৃত্বে ছিলেন মতিউর রহমান। অন্ধকার রাত। অন্যদিকে ঝড়বৃষ্টি। তার মধ্যেই মুক্তিযোদ্ধারা বেরিয়ে পড়লেন। হেঁটে দ্রুত পৌঁছালেন লক্ষ্যস্থল শঠিবাড়িতে। প্রথমে মর্টার দিয়ে প্রথম ফায়ার ওপেন হওয়ার পর পাকিস্তানি সেনারা কিছুটা বিচলিত হয়ে পড়লো। তবে পরক্ষণেই পাল্টা আক্রমণ চালায় তারা। যুদ্ধে ১৫ জন পাকিস্তানি নিহত হয়। ১৫ জনের সাতজন ছিল সেনাবাহিনীর। অপর আটজন ছিল ইপিকাপ। আহত হয় অনেক। এই যুদ্ধে একজন মুক্তিযোদ্ধা শহীদ হন এবং তিনজন গুরুতরভাবে আহত হন। বীর বিক্রম "দৈনিক প্রথম আলো, "তোমাদের এ ঋণ শোধ হবে না"| তারিখ: ১০-০৬-২০১২"। ২০১৭-০৫-২১ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১১৬। আইএসবিএন 9789849025375।
সোনাগাজী

সোনাগাজী বাংলাদেশের চট্টগ্রাম বিভাগের অন্তর্গত ফেনী জেলায় অবস্থিত একটি শহর। এই শহরটি সোনাগাজী উপজেলার প্রশাসনিক কেন্দ্র এবং প্রধান শহর। এর আয়তন ৫.৮৪ বর্গকিলোমিটার এবং জনসংখ্যা ২০,৮১০ জন। এটি খ শ্রেণীর পৌরসভা দ্বারা শাসিত হয় (ক,খ,গ তিন শ্রেণী পৌরসভা বিদ্যমান)। সোনাগাজী ফেনী জেলা শহর থেকে দক্ষিণে এবং চট্টগ্রাম থেকে উত্তর পশ্চিমে, ২২°৫০'৫৪" উত্তর অক্ষাংশ এবং ৯১°২৩'২৭" পূর্ব দ্রাঘিমাংশে অবস্থিত। এর মোট আয়তন ৫.৮৪ বর্গকিলোমিটার। ২০১১ সালের আদমশুমারি অনুযায়ী সোনাগাজীর জনসংখ্যা ২০,৮১০ জন। যার মধ্যে পুরুষ ১০,২৮০ জন এবং নারী ১০,৫৩০ জন। নারী ও পুরুষের লিঙ্গ অনুপাত হল ১০০ঃ৯৭, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। সোনাগাজী শহরের স্বাক্ষরতার হার ৬১.৮%, (পৌর এলাকায় ৬২.৮%) যেখানে জাতীয় শহুরে স্বাক্ষরতার হার ৫৯.৪%। সোনাগাজী পৌরসভা ২০০২ সালে প্রতিষ্ঠত হয়। এটি ৯টি ওয়ার্ড ১৪টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন। পৌরসভা এলাকার আয়তন ৫.৩৩ বর্গকিলোমিটার। শহরের বাকি ০.৫১ বর্গকিলোমিটার সোনাগাজী ইউনিয়নের সুজাপুর মৌজার অংশ। "সোনাগাজী শহরের পৌরসভার মেয়র"। জাতীয় তথ্য বাতায়ন। ২০১৯-১০-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৩।  "Sonagazi Town"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৩। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।  "22.848447, 91.391002 Latitude longitude Map"। www.latlong.net। সংগ্রহের তারিখ ২০১৯-১০-০৫।
স্লেটমাথা টিয়া

স্লেটমাথা টিয়া (Psittacula himalayana) (ইংরেজি: Slaty-headed Parakeet বা Hodgson's Parakeet) সিট্টাকুলিডি (Psittaculidae) গোত্র বা পরিবারের অন্তর্গত সিট্টাকুলা (Psittacula) গণের এক প্রজাতির টিয়া। এরা মূলত দক্ষিণ এশিয়ার স্থানীয় পাখি। অন্যসব টিয়া প্রজাতির মত এরা স্থানিক নয়, বরং স্বল্পদৈর্ঘ্যের পরিযায়ী। সাধারণত অক্টোবরের শেষ দিকে এরা পাহাড় থেকে উপত্যকায় নেমে আসে। প্রায় ১ লক্ষ ৪৯ হাজার বর্গ কিলোমিটারএলাকা জুড়ে এদের আবাস। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে। কালোমাথা টিয়ার সাথে স্লেটমাথা টিয়া অনেক মিল আর এ দুজনে মিলে একটি মহাপ্রজাতির (Super-species) সৃষ্টি করেছে। ভারত, ভুটান, নেপাল, পাকিস্তান ও আফগানিস্তান স্লেটমাথা টিয়ার প্রধান আবাসস্থল। এসব দেশের পাহাড়ী পত্রপতনশীল ও মিশ্র-চিরসবুজ বন এদের প্রিয় বিচরণক্ষেত্র। টিয়ার মাথা স্লেট রঙের বা কালচে। মাথায় গাঢ় ধূসর অংশকে ঘিরে চিকন কালো দাগ থাকে। পিঠের দিক গাঢ় সবুজ ও পেটের দিক ক্রমশ হালকা। মাথার পেছনে অল্প একটু নীলচে-সবুজ অংশ দেখা যায়। লেজের গোড়ায় কিছু পালক সবুজ হয় এবং পরবর্তীতে ক্রমশ গাঢ় নীল বর্ণ ধারণ করে। উপরের ঠোঁট লাল, নিচের ঠোঁট সাদাটে-হলুদ। চোখের তারাও সাদাটে-হলুদ বা কালো। পুরুষের ডানার উপর গাঢ় খয়েরি বর্ণের পট্টি থাকে। অপ্রাপ্তবয়স্ক পাখির মুখের দিকের পালক একটু সবজে-ধূসর, মাথার বাকি অংশের পালক ফ্যাকাসে সবুজ। ডানায় পট্টি থাকে না। চোখ ধূসর, ঠোঁট কমলা, লেজ খাটো। পূর্ণবয়স্ক স্লেটমাথা টিয়ার দৈর্ঘ্য কমবেশি ৪০ সেন্টিমিটার। ওজন ১২৫ গ্রাম উইকিমিডিয়া কমন্সে স্লেটমাথা টিয়া সংক্রান্ত মিডিয়া রয়েছে। তোতা চন্দনা লেজকাটা টিয়া Psittacula himalayana ওয়েব্যাক মেশিনে আর্কাইভকৃত ৫ মার্চ ২০১৬ তারিখে, BirdLife International এ স্লেটমাথা টিয়া বিষয়ক পাতা। Psittacula himalayana[স্থায়ীভাবে অকার্যকর সংযোগ], The IUCN Red List of Threatened Species এ স্লেটমাথা টিয়া বিষয়ক পাতা।
দক্ষ (রোবট)

ডিআরডিও দক্ষ একটি বিদ্যুতচালিত এবং দূর থেকে পরিচালনা যোগ্য রোবট। এটি বিপজ্জনক বস্তু নিরাপদভাবে খুঁজে বের করা, নাড়াচাড়া করা ও ধ্বংস করার কাজে ব্যবহার করা হয়। এটি একটি ব্যাটারি-চালিত চাকাযুক্ত রোবট। এর প্রাথমিক কাজ হল বোমা খুঁজে বের করা। এটি একটি এক্স-রে মেশিনের সাহায্যে বোমা বের করে ; তারপর গ্রিপার-আর্ম দিয়ে সেই বোমাটি তুলে এনে তা জল দিয়ে নষ্ট করে দেয়। এতে একটি শটগানও থাকে, যা দিয়ে বন্ধ দরজা ভাঙা যায়। এছাড়া এই রোবটের মাধ্যমে গাড়িতে বিস্ফোরক পদার্থ আছে কিনা, তাও স্ক্যান করা যায়। দক্ষ রোবটটি সিঁড়ি ও খাড়া ঢাল দিয়ে উঠতে পারে, সরু করিডোর দিয়ে যেতে পারে, গাড়ির পিছনে বাঁধা অবস্থাতেও চলতে পারে। বিজ্ঞানী অলোক মুখোপাধ্যায় বলেছেন: "একটি মাস্টার কন্ট্রোল স্টেশনের (এমসিএস) সাহায্যে এটিকে দৃষ্টিগোচর পথে বা বাড়ির মধ্যে ৫০০ মিটার পর্যন্ত রেঞ্জে দূর থেকে পরিচালনা করা যায়। রোবটটির ৯০% যন্ত্রাংশ ভারতে তৈরি। সেনাবাহিনী ২০টি দক্ষের অর্ডার দিয়েছে।" দক্ষ রোবটটি তৈরি করেছে প্রতিরক্ষা গবেষণা ও উন্নয়ন সংগঠন (ডিআরডিও)। এটি অপারেট করে ভারতীয় সেনাবাহিনী। Prasad Kulkarni, TNN, Nov 28, 2008, 12.07am IST (২০০৮-১১-২৮)। "Daksh could be useful in Mumbai operations"। Timesofindia.indiatimes.com। সংগ্রহের তারিখ ২০১০-০৮-৩১। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "সংরক্ষণাগারভুক্ত অনুলিপি"। ৯ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ২২ জুন ২০১২।  "City firms to roll-out anti-bomb robot for Army soon"। Indianexpress.com। ২০০৯-০৮-২২। সংগ্রহের তারিখ ২০১০-০৮-৩১।  [১]Defence Research and Development Organisation (DRDO)
সরবরাহ শৃঙ্খল ব্যবস্থাপনা

কোনও প্রতিষ্ঠানের কাঁচামাল কেনা থেকে শুরু করে পরিকল্পনা, পণ্যের উৎস, মজুদকরণ, প্রস্তুত ও বিপণন কার্যক্রম দক্ষতা দিয়ে সময়মতো ও কম খরচে সম্পন্ন করাই হলো সরবরাহ শৃঙ্খল ব্যবস্থাপনা (ইংরেজি: Supply chain management)। একজন সরবরাহ শৃঙ্খল ব্যবস্থাপককে পুরো প্রক্রিয়াটি প্রতিষ্ঠানের সব শাখার জনবলের সঙ্গে যোগাযোগ বা সমন্বয় রেখে করতে হয়। cf. Andreas Wieland, Carl Marcus Wallenburg (2011): Supply-Chain-Management in stürmischen Zeiten. Berlin. সাপ্লাই চেইন ব্যবস্থাপনায় পেশা গঠন ওয়েব্যাক মেশিনে আর্কাইভকৃত ২৩ ফেব্রুয়ারি ২০১৭ তারিখে,জাহিদ হাসান, দৈনিক প্রথম আলো। ঢাকা থেকে প্রকাশের তারিখ: ২৩-০৫-২০১২ খ্রিস্টাব্দ। পণ্য স্থানান্তর বিদ্যা CIO Magazine's ABCs of supply chain management Supply chain Risk management Video
রাজা পারভেজ আশরাফ

রাজা পারভেজ আশরাফ (উর্দু, পোটওয়ারি: راجہ پرویز اشرف; জন্ম: ২৫ ডিসেম্বর ১৯৫৫) পাকিস্তানের ২৫তম প্রধানমন্ত্রী। ২০১২ সালের ২২ জুন পাকিস্তানের পার্লামেন্টের নিম্নকক্ষ জাতীয় পরিষদের সদস্যদের ভোটাভুটিতে তিনি নির্বাচিত হন। তিনি গুজার খান এলাকা থেকে দু’বার জাতীয় পরিষদের সদস্য নির্বাচিত হয়েছেন। জমিদার পরিবারে জন্ম নেওয়া আশরাফ ১৯৭০ সালে সিন্ধু বিশ্ববিদ্যালয় থেকে স্নাত্মক ডিগ্রি লাভ করেন। পিপিপিতে যোগ দেওয়ার আগ পর্যন্ত জমিদারি দেখাশোনাই ছিল তার কাজ। রাজনীতিতে জড়ানোর ঠিক আগে বাসস্থান পরিবর্তন করে রাওয়ালপিণ্ডির গুজার খান এলাকায় চলে আসেন তিনি। "Raja Pervez Ashraf declared new Pakistani PM"। DAWN। ২২ জুন ২০১২। সংগ্রহের তারিখ ২২ জুন ২০১২।  "Profile of Raja Pervez Ashraf"। Elections। ২৫ জুন ২০১২ তারিখে মূল থেকে আর্কাইভ করা। সংগ্রহের তারিখ ২৩ জুন ২০১২।  "Profile at PILDAT"। PILDAT। ২৫ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৩ জুন ২০১২।  "PPP nominates Raja Pervaiz Ashraf as PM candidate"। Geo TV। ২৫ জুন ২০১২ তারিখে মূল থেকে আর্কাইভ করা। সংগ্রহের তারিখ ২৩ জুন ২০১২।  "Raja Pervaiz Ashraf elected PM"। The News International।
আন্তর্জাতিক একক পদ্ধতি

আন্তর্জাতিক একক পদ্ধতি সংক্ষেপে এস.আই. (ফরাসি ভাষায় Système International) একক নামে পরিচিত। মেট্রিক একক এর আধুনিক সংস্করণ হল SI একক। SI এর পুর্ণরুপ "Système International d' Unit। দৈনন্দিন জীবনে ব্যবসা ও বিজ্ঞানে এটি পৃথিবীর "সবচেয়ে বহুল ব্যবহৃত একক পদ্ধতি। ১৯৬০ সালে SI একক অর্থাৎ মিটার-কিলোগ্রাম-সেকেন্ড (MKS) পদ্ধতি, সেন্টিমিটার-গ্রাম-সেকেন্ড (CGS) অর্থাৎ Metric এককের পরিবর্তে চালু হয়। আন্তর্জাতিক একক পদ্ধতি (International System of Units-SI) সাতটি মৌলিক ভৌত একক চিহ্নিত করেছে, যা থেকে অন্যান্য লব্ধ এককসমূহকে বর্ণনা করা যায়। এই সাতটি মৌলিক একক “এস আই বর্ণিত একক (SI derived units)” বা “এস আই একক” নামে পরিচিত। নিচে বর্ণিত এককগুলো হলো মৌলিক এস আই একক, এরা মাত্রার দিক দিয়ে স্বাধীন। "Essentials of the SI: Introduction"। ২৮ জুন ২০১২ তারিখে মূল থেকে আর্কাইভ করা। সংগ্রহের তারিখ ২৫ জুন ২০১২।  প্রামাণিক, মো. গোলাম হোসেন ও উদ্দিন, দেওয়ান নাসির এবং ইসলাম, রবিউল ২০১৯. পদার্থবিজ্ঞান প্রথম পত্র: একাদশ ও দ্বাদশ শ্রেণি. (পঞ্চম সংস্করণ). অক্ষর-পত্র প্রকাশনী, ঢাকা. "17th General Conference on Weights and Measures (1983), Resolution 1."।  Bodanis, David (২০০৫), Electric Universe, New York: Three Rivers Press, আইএসবিএন 978-0‐307‐33598‐2 |আইএসবিএন= এর মান পরীক্ষা করুন: invalid character (সাহায্য) উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:CODATA2006 "Base unit definitions: Candela"। The NIST Reference on Constants, Units, and Uncertainty। সংগ্রহের তারিখ ২৭ সেপ্টেম্বর ২০১০।
নোগা আলন

নোগা আলন (হিব্রু ভাষায়: נוגה אלון‎; জন্মঃ ১৭ ফেব্রুয়ারি ১৯৫৬) হলেন একজন ইসরায়েলি গণিতবিদ ও তাত্ত্বিক কম্পিউটীর বিজ্ঞানী। আলনের প্রধান বিশেষজ্ঞতা ডিসক্রীট গণিত ও কম্বিনেটোরিক্স-এ। তিনি তার অবদানের জন্য আরদিশ পুরস্কারসহ বিভিন্ন সম্মানে ভূষিত হয়েছেন। আলন পাঁচ শতাধিক গবেষণাপত্র প্রকাশ করেছেন। তার বেশিরভাগ গবেষণাপত্রের বিষয়বস্তু কম্বিনেটোরিক্স ও তাত্ত্বিক কম্পিউটার বিজ্ঞান। এছাড়া তিনি একটি বইও প্রকাশ করেছেন। তিনি "এ. নিলি" ছদ্মনামেও বই প্রকাশ করেছেন। দ্য প্রবাবিলিস্টিক মেথড (১৯৯২); জোল স্পেন্সারের সাথে যৌথভাবে। ১৯৮৯: আরদিশ পুরস্কার ১৯৯১: ফেহের পুরস্কার ২০০০: পোলিয়া পুরস্কার ২০০১: ব্রুনো স্মারক পুরস্কার ২০০৫: ল্যান্ডাউ পুরস্কার ২০০৫: গোদেল পুরস্কার (ইয়োসি মাতিয়াস ও মারিও সজেগেদির সাথে যৌথভাবে) ২০০৮: গণিতে অবদানের জন্য ইসরায়েল পুরস্কার ২০১১: গণিতে অবদানের জন্য এমেট পুরস্কার "Israel Prize Official Site (in Hebrew) - Judges' Rationale for Grant to Recipient" (হিব্রু ভাষায়)। ১ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৭।  নোগা আলনের ওয়েবসাইট
আবদুল লতিফ (বীর প্রতীক)

শহীদ আবদুল লতিফ (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। শহীদ আবদুল লতিফের জন্ম ব্রাহ্মণবাড়িয়া জেলার নবীনগর উপজেলার (ডাক বিটঘর) মহেষপুর গ্রামে। তিনি অবিবাহিত ছিলেন। তার বাবার নাম লিল মিয়া এবং মায়ের নাম গোলাপি খাতুন। আবদুল লতিফ চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে তার পদবি ছিল হাবিলদার। তখন তার রেজিমেন্টের অবস্থান ছিল কুমিল্লা সেনানিবাসে। মার্চ মাসে এই রেজিমেন্টের বেশির ভাগ সদস্য সেনানিবাসের বাইরে মোতায়েন ছিল। তবে তিনি ছিলেন সেনানিবাসে। মুক্তিযুদ্ধ শুরু হলে সেখান থেকে পালিয়ে যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের মন্দভাগ ও সালদা নদী সাব-সেক্টরে। ১৯৭১ সালে ব্রাহ্মণবাড়িয়া ও কুমিল্লা জেলার সীমান্তরেখায় বেশ কয়েকটি যুদ্ধ হয়েছে। ব্রাহ্মণবাড়িয়ার কসবা উপজেলার অন্তর্গত ভারত-বাংলাদেশ সীমান্তে পাকিস্তান সেনাবাহিনীর স্থায়ী কোনো ঘাঁটি ছিল না। নদীর পূর্ব পার মন্দভাগ ছিল মুক্তিযোদ্ধাদের দখলে। নদীর অপর পার মুক্তিযোদ্ধাদের দখলে না থাকলেও তা পাকিস্তান সেনাবাহিনীর নিয়ন্ত্রণে ছিল না। কাছাকাছি চাঁদলা গ্রামসহ বিভিন্ন স্থানে ছিল পাকিস্তানিদের অবস্থান। মাঝেমধ্যেই তারা সেখান থেকে সালদা নদীর পাড়ে আসত। অস্থায়ীভাবে সেখানে অবস্থান নিয়ে মুক্তিযোদ্ধাদের নজরদারির চেষ্টা করত। তখন মুক্তিযোদ্ধারা পাকিস্তান সেনাবাহিনীকে আক্রমণ করতেন। যাতে তারা সেখানে স্থায়ীভাবে অবস্থান না করতে পারে। কারণ, সালদা নদী ছিল মুক্তিযোদ্ধাদের যাতায়াতের গুরুত্বপূর্ণ পথ। এই এলাকা দিয়ে মুক্তিযোদ্ধারা ভারত থেকে ফরিদপুর, চাঁদপুর, কুমিল্লার ভাটি এলাকায় অপারেশনে যেতেন। আবার ফিরতেনও ওই এলাকা দিয়ে। ২১ বা ২২ অক্টোবর পাকিস্তান সেনাবাহিনীর বালুচ রেজিমেন্টের একটি বড় দল সালদা নদীর অপর পারে সমবেত হয়। তারা সেখানে বাংকার খনন করতে থাকে। এর কয়েক দিন আগে থেকেই তারা চেষ্টা করছিল মন্দভাগ দখলের। এ কারণে মুক্তিযোদ্ধাদের অধিনায়ক ধারণা করলেন, পাকিস্তানিরা যেকোনো সময় মন্দভাগ আক্রমণ করতে পারে। তিনি মুক্তিযোদ্ধাদের নির্দেশ দিলেন তা প্রতিহত করতে। নির্দেশ পেয়ে মুক্তিযোদ্ধারা দ্রুত প্রস্তুত হলেন। তারা ছিলেন তিনটি দলে বিভক্ত। একটি দলে ছিলেন আবদুল লতিফ। ২৩ অক্টোবর রাতে মুক্তিযোদ্ধাদের একটি দল সালদা নদী রেলস্টেশনের পূর্ব দিকে পাহাড়ি এলাকায়, একটি দল সালদা নদী ও গুদামঘরের পশ্চিমে নদী অতিক্রম করে এবং অপর দল পাকিস্তানি সেনাদের পেছনে অবস্থান নেয়। তারপর তিন দিক থেকে মুক্তিযোদ্ধারা পাকিস্তান সেনাবাহিনীকে সাঁড়াশি আক্রমণ করেন। তখন সেখানে ভয়াবহ এক যুদ্ধ সংঘটিত হয়। আবদুল লতিফ ছিলেন নদী অতিক্রমকারী দলে। তারা সাহসিকতা ও বীরত্বের সঙ্গে যুদ্ধ করে পাকিস্তান সেনাবাহিনীর কয়েকটি বাংকার ধ্বংস করেন। এরপর তিনি কয়েকজন সহযোদ্ধার সঙ্গে অগ্রসর হচ্ছিলেন সামনে। তখন হঠাৎ পাকিস্তান সেনাবাহিনীর ছোড়া গুলিতে তিনি শহীদ হন। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ১৬-০৬-২০১২[স্থায়ীভাবে অকার্যকর সংযোগ] একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৭৭। আইএসবিএন 9789849025375।
পল সিমর

পল সিমর (Paul Seymour) (জন্ম ২৬শে জুলাই, ১৯৫০) প্রিন্সটন বিশ্ববিদ্যালয়ের গণিতের অধ্যাপক এবং বিশ্বের শীর্ষস্থানীয় গ্রাফ থিয়োরিস্ট বলে পরিচিত। বর্তমানে প্রিন্সটন বিশ্ববিদ্যালয়ের অধ্যাপক।
বের্নহার্ট রিমান

জর্জ ফ্রেডরিক বার্নার্ড রিম্যান (জার্মান: [ˈɡeːɔʁk ˈfʁiːdʁɪç ˈbɛʁnhaʁt ˈʁiːman] (শুনুন);) (১৭ই সেপ্টেম্বর, ১৮২৬ - ২০শে জুলাই, ১৮৬৬) বিখ্যাত জার্মান গণিতবিদ যিনি বিশ্লেষণী ও অন্তরকলনীয় জ্যামিতিতে মৌলিক অবদানের জন্য পরিচিত। তার প্রস্তাবিত রিমান প্রতিপাদ্য গণিতের সবচেয়ে কঠিন সমস্যাগুলির অন্যতম, যার সমাধান এখনও হয়নি। রিমান হাজার বছরের জ্যামিতির ধারনায় ব্যাপক পরিবর্তন আনেন এবং সেই সময়ে জ্যামিতির মাধ্যমেই প্রকৃতির নিয়মগুলোকে একীকরণের চেষ্টা করে গেছেন। আমরা বর্তমান সময়ে আইন্সটানের সাধারণ আপেক্ষিকতা থেকে জানি মহাকর্ষ হল স্থান-কালের বক্রতার ফল। এই সিদ্ধান্ত সম্ভব হয়েছে রিমানের কাজের ফলেই। রিমানের কাছে বল(Force) হলো জ্যামিতির বহিঃপ্রকাশ (Force=Geometry) । এই ধারণার মাধ্যমেই তিনি প্রকৃতির সকল বলকে একীভবনের চেষ্টা করেছিলে। রিমান তার এই জ্যামিতির ধারণা প্রকাশ করেছিলেন ১৮৫৪ সালে। তার ঠিক ৬১ বছর পর ১৯১৫ সালে আইনস্টাইন প্রকাশ করলেন আপেক্ষিকতার সাধারণ তত্ত্ব অনেকটাই রিমানের জ্যামিতি বিষয়ক কাজ দ্বারা প্রভাবিত ছিল। Dudenredaktion; Kleiner, Stefan; Knöbl, Ralf (২০১৫) [First published 1962]। Das Aussprachewörterbuch [The Pronunciation Dictionary] (জার্মান ভাষায়) (7th সংস্করণ)। Berlin: Dudenverlag। পৃষ্ঠা 229, 381, 398, 735। আইএসবিএন 978-3-411-04067-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Krech, Eva-Maria; Stock, Eberhard; Hirschfeld, Ursula; Anders, Lutz Christian (২০০৯)। Deutsches Aussprachewörterbuch [German Pronunciation Dictionary] (জার্মান ভাষায়)। Berlin: Walter de Gruyter। পৃষ্ঠা 366, 520, 536, 875। আইএসবিএন 978-3-11-018202-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লাসলো লোভাশ

লাসলো লোভাস হাঙ্গেরীয় গণিতবিদ ও তাত্বিক কম্পিউটার বিজ্ঞানী। লোভাশ বর্তমানে মাইক্রোসফট রিসার্চ-এ কর্মরত। কম্বিনেটোরিক্স, কম্প্লেক্সিটি তত্ব, সম্ভাবনা ও অপটিমাইজেশন সহ গণিতের বিভিন্ন শাখায় তাঁর অবদান আছে। তিনি নিম্নোক্ত বই সমূহ লিখেছেন অথবা সম্পাদনা করেছেন: Lovász L., Pelikán J., Vesztergombi K.: Kombinatorika, Tankönyvkiadó, Budapest, 1977 Gács P., Lovász L.: Algoritmusok, Müszaki Könyvkiadó, Budapest, 1978; Tankönyvkiadó, Budapest, 1987 L. Lovász: Combinatorial Problems and Exercises, Akadémiai Kiadó - North Holland, Budapest, 1979, revised: Elsevier, Akadémiai Kiadó, 1993, reprint: AMS Chelsea Publishing, 2007. L. Lovász, M.D. Plummer: Matching Theory, Akadémiai Kiadó - North Holland, Budapest, 1986 L. Lovász: An Algorithmic Theory of Numbers, Graphs, and Convexity, CBMS-NSF Regional Conference Series in Applied Mathematics 50, SIAM, Philadelphia, Pennsylvania, 1986 M. Grötschel, L. Lovász, A. Schrijver: Geometric Algorithms and Combinatorial Optimization, Springer, 1988 B. Korte, L. Lovász, R. Schrader: Greedoids, Springer, 1991 Ronald L. Graham, M. Grötschel, L. Lovász (eds.): Handbook of Combinatorics Elsevier Science B.V., 1995 L. Lovász, J. Pelikán, K. Vesztergombi K.: Discrete Mathematics: Elementary and Beyond, Springer, New York, 2003 L. Lovász: Large Networks and Graph Limits, American Mathematical Society, 2012
উপাঙ্গ (শারীরবিদ্যা)

উপাঙ্গ (ইংরেজি ভাষায়: Limb) বলতে প্রাণীদেহের সাথে যুক্ত বা প্রাণীদেহ থেকে অভিক্ষিপ্ত কোন অংশকে বোঝায়। উপাঙ্গ মূলত প্রাণীর চলাচলের কাজে ব্যবহৃত হয়, যেমন- হাঁটা, দৌড়ানো কিংবা কিংবা কোন কিছুতে চড়া। তবে কিছু কিছু প্রাণী তাদের সামনের উপাঙ্গগুলোকে (মানুষের ক্ষেত্রে ঊর্ধ্ব উপাঙ্গ) জিনিসপত্র বহন, ব্যবহার বা নাড়াচাড়া করার কাজে ব্যবহার করে। কিছু কিছু প্রাণী তাদের পেছনের উপাঙ্গও এসব কাজে ব্যবহার করতে পারে, যেমন পাখি, এরা এদের পেছনের পা দিয়ে শিকার করতে সক্ষম। অক্টোপাস আর মাকড়শার উপাঙ্গ আটটি। আর্থ্রোপডদের সাধারণত ছয়টি উপাঙ্গ থাকে। বেশিরভাগ মেরুদণ্ডী প্রাণীদের উপাঙ্গ চারটি। মানুষের সামনের উপাঙ্গগুলো হাত আর পেছনের উপাঙ্গগুলো পা নামে পরিচিত। মানুষের হাত দুর্বল হলেও সূক্ষ্ম সব কাজের জন্য পারদর্শী। পাখির সামনের দু'টি উপাঙ্গ ডানা আর পেছনের উপাঙ্গ দু'টি পা নামে পরিচিত। স্তন্যপায়ী প্রাণীদের বেশিরভাগই তাদের চারটি উপাঙ্গ হাঁটা, শিকার বা দৌড়ানোর কাজে ব্যবহার করে। প্রধানত ভ্রুণাবস্থায় প্রাণীদের দেহে উপাঙ্গের আবির্ভাব ঘটে, পরবর্তীতে কয়েকটি নির্দিষ্ট ধাপের পরে উপাঙ্গগুলি সঠিক অবয়বে আসে। জন্ম নেওয়ার পরে প্রাণীদের জীবনের প্রাথমিক পর্যায়েও উপাঙ্গের উন্নয়ন ঘটে, যেমন ব্যাঙ। এদের ব্যাঙাচি অবস্থায় দু'টি উপাঙ্গ থাকে। বয়স বাড়ার সাথে সাথে আরও দু'টি উপাঙ্গের আবির্ভাব ঘটে।